Návrh rozhodnutie Rady a Komisie ustanovujúce pozíciu, ktorá sa má zaujať v Rade pre stabilizáciu a pridruženie EÚ – Čierna Hora v súvislosti s jej rokovacím poriadkom /* KOM/2009/0688 v konečnom znení - NLE 2009/0184 */





[pic] | EURÓPSKA KOMISIA | Brusel, 22.12.2009 KOM(2009)688 v konečnom znení 2009/0184 (NLE) Návrh ROZHODNUTIE RADY A KOMISIE ustanovujúce pozíciu, ktorá sa má zaujať v Rade pre stabilizáciu a pridruženie EÚ – Čierna Hora v súvislosti s jej rokovacím poriadkom DÔVODOVÁ SPRÁVA Očakáva sa, že Dohoda o stabilizácii a pridružení medzi Európskymi spoločenstvami a ich členskými štátmi a Čiernou Horou vstúpi do platnosti v priebehu prvých troch mesiacov roku 2010 potom, ako bude ratifikovaná všetkými členskými štátmi. Rada pre stabilizáciu a pridruženie zriadená článkom 119 uvedenej dohody dohliada na vykonávanie tejto dohody a skúma hlavné otázky vyplývajúce z rámca dohody a všetky ďalšie bilaterálne alebo medzinárodné otázky obojstranného záujmu. Ako sa ustanovuje v článku 120 dohody o stabilizácii a pridružení, Rada pre stabilizáciu a pridruženie ustanoví svoj rokovací poriadok. V súlade s článkom 122 dohody tento rokovací poriadok určuje povinnosti Výboru pre stabilizáciu a pridruženie, ktorý pomáha Rade pre stabilizáciu a pridruženie pri výkone jej povinností. Ako sa ustanovuje v článku 2 ods. 1 rozhodnutia Rady a Komisie z …………….. o uzatvorení dohody o stabilizácii a pridružení, pozícia, ktorá sa má zaujať v Rade pre stabilizáciu a pridruženie, sa stanoví rozhodnutím Rady konajúcej na návrh Komisie alebo, v prípade potreby, Komisiou. Pre informáciu Rady je rokovací poriadok príslušných podvýborov uvedený v prílohe III k rokovaciemu poriadku Rady pre stabilizáciu a pridruženie. Rada sa preto vyzýva, aby schválila priložený návrh rozhodnutia o pozícii Európskej únie a Euratomu týkajúcej sa rozhodnutia Rady pre stabilizáciu a pridruženie EÚ – Čierna Hora v súvislosti s jej rokovacím poriadkom. 2009/0184 (NLE) Návrh ROZHODNUTIE RADY A KOMISIE ustanovujúce pozíciu, ktorá sa má zaujať v Rade pre stabilizáciu a pridruženie EÚ – Čierna Hora v súvislosti s jej rokovacím poriadkom RADA EURÓPSKEJ ÚNIE, EURÓPSKA KOMISIA, so zreteľom na Zmluvu o fungovaní Európskej únie, so zreteľom na Zmluvu o založení Európskeho spoločenstva pre atómovú energiu (Euratom), zreteľom na rozhodnutie Rady a Komisie z …………….. o uzatvorení Dohody o stabilizácii a pridružení medzi Európskymi spoločenstvami a ich členskými štátmi na jednej strane a Čiernohorskou republikou (ďalej len „Čierna Hora“) na strane druhej, a najmä na jeho článok 2 ods. 1, so zreteľom na návrh Komisie, keďže: 1. Článkom 119 dohody o stabilizácii a pridružení sa zriaďuje Rada pre stabilizáciu a pridruženie. 2. V článku 120 uvedenej dohody sa stanovuje, že Rada pre stabilizáciu a pridruženie prijme svoj vlastný rokovací poriadok 3. V článku 122 uvedenej dohody sa stanovuje, že Rade pre stabilizáciu a pridruženie pomáha Výbor pre stabilizáciu a pridruženie. 4. V článku 122 uvedenej dohody sa stanovuje, že Rada pre stabilizáciu a pridruženie určí vo svojom rokovacom poriadku povinnosti Výboru pre stabilizáciu a pridruženie a že Rada pre stabilizáciu a pridruženie môže delegovať ktorúkoľvek zo svojich právomocí na Výbor pre stabilizáciu a pridruženie, ROZHODLI TAKTO: Jediný článok Pozícia, ktorú má prijať Európska únia a Euratom v Rade pre stabilizáciu a pridruženie, zriadenej článkom 119 Dohody o stabilizácii a pridružení medzi Európskymi spoločenstvami a ich členskými štátmi na jednej strane a Čiernohorskou republikou na strane druhej, v súvislosti s rokovacím poriadkom tejto Rady pre stabilizáciu a pridruženie a s delegovaním jej právomocí na Výbor pre stabilizáciu a pridruženie uvedeným v článku 122 tejto dohody, je založené na návrhu rozhodnutia Rady pre stabilizáciu a pridruženie, priloženom k tomuto rozhodnutiu. Menšie zmeny a doplnenia tohto návrhu rozhodnutia možno prijať bez ďalšieho rozhodnutia Rady a Komisie. V Bruseli Za Komisiu Za Radu PRÍLOHA I Rozhodnutie Rady pre stabilizáciu a pridruženie EÚ – Čierna Hora č. 1 z [dátum], ktorým sa prijíma jej rokovací poriadok RADA PRE STABILIZÁCIU A PRIDRUŽENIE, so zreteľom na Dohodu o stabilizácii a pridružení medzi Európskymi spoločenstvami a ich členskými štátmi na jednej strane a Čiernohorskou republikou (ďalej len „Čierna Hora“) na strane druhej, a najmä na jej články 119 a 120, keďže uvedená dohoda nadobudla platnosť ……………, ROZHODLA TAKTO: Článok 1 Predsedníctvo Rade pre stabilizáciu a pridruženie predsedá na obdobie 12 mesiacov striedavo zástupca Rady Európskej únie v mene EÚ a jej členských štátov a zástupca vlády Čiernej Hory. Prvé obdobie sa začína dátumom prvého zasadnutia Rady pre stabilizáciu a pridruženie a končí sa 31. decembra 2010. Článok 2 Zasadnutia Rada pre stabilizáciu a pridruženie zasadá na ministerskej úrovni pravidelne raz za rok. Na požiadanie ktorejkoľvek strany a v prípade súhlasu strán je možné usporiadať mimoriadne zasadnutia Rady pre stabilizáciu a pridruženie. Okrem prípadov, keď sa strany dohodnú inak, sa každé zasadnutie Rady pre stabilizáciu a pridruženie koná vo zvyčajných priestoroch na zasadnutia Rady Európskej únie v deň dohodnutý oboma stranami. Zasadnutia Rady pre stabilizáciu a pridruženie zvolávajú spoločne tajomníci Rady pre stabilizáciu a pridruženie po dohode s predsedom. Článok 3 Zastupovanie V prípade neschopnosti zúčastniť sa na zasadnutí je možné členov Rady pre stabilizáciu a pridruženie zastúpiť. Ak si člen Rady pre stabilizáciu a pridruženie želá byť zastupovaný, musí pred zasadnutím, na ktorom má byť zastúpený, oznámiť predsedovi meno svojho zástupcu. Zástupca člena Rady pre stabilizáciu a pridruženie má všetky práva tohto člena. Článok 4 Delegácie Členov Rady pre stabilizáciu a pridruženie môžu sprevádzať úradníci. Predseda je pred každým zasadnutím informovaný o zamýšľanom zložení delegácie každej strany. Keď sa na programe zasadnutia Rady pre stabilizáciu a pridruženie objavia záležitosti súvisiace s Európskou investičnou bankou, zúčastní sa na zasadnutí ako pozorovateľ aj zástupca tejto banky. Rada pre stabilizáciu a pridruženie môže na účely poskytnutia informácií o konkrétnych záležitostiach pozvať na účasť na zasadnutiach aj svojich nečlenov. Článok 5 Sekretariát Funkciu tajomníkov Rady pre stabilizáciu a pridruženie vykonávajú spoločne úradník Generálneho sekretariátu Rady Európskej únie a úradník misie Čiernej Hory v Bruseli. Článok 6 Korešpondencia Korešpondencia adresovaná Rade pre stabilizáciu a pridruženie sa posiela predsedovi Rady pre stabilizáciu a pridruženie na adresu Generálneho sekretariátu Rady Európskej únie. Dvaja tajomníci zabezpečia, aby bola korešpondencia preposlaná predsedovi Rady pre stabilizáciu a pridruženie a v prípade potreby rozoslaná aj ostatným členom Rady pre stabilizáciu a pridruženie. Korešpondencia s ďalšími členmi sa realizuje takým spôsobom, že sa zasiela na Generálny sekretariát Komisie, stálym zastúpeniam členských štátov a misii Čiernej Hory v Bruseli. Oznámenia predsedu Rady pre stabilizáciu a pridruženie posielajú dvaja tajomníci príslušným adresátom a v prípade potreby ich rozosielajú ďalším členom Rady pre stabilizáciu a pridruženie na adresy uvedené v predchádzajúcom odseku. Článok 7 Účasť verejnosti Okrem prípadov, keď sa rozhodne inak, zasadnutia Rady pre stabilizáciu a pridruženie nie sú verejné. Článok 8 Program zasadnutí 5. Predbežný program každého zasadnutia vypracuje predseda. Tajomníci Rady pre stabilizáciu a pridruženie ho prepošlú adresátom uvedeným v článku 6 najneskôr 15 dní pred začiatkom zasadnutia. Predbežný program pozostáva z bodov, zahrnutie ktorých do programu obsahuje žiadosť doručená predsedovi najneskôr 21 dní pred začiatkom zasadnutia; do predbežného programu sa však nezahŕňajú tie body, ku ktorým tajomníci nedostanú podpornú dokumentáciu najneskôr v deň odoslania programu. Na začiatku každého zasadnutia Rada pre stabilizáciu a pridruženie prijme program zasadnutia. Bod, ktorý sa nenachádza v predbežnom programe, možno zahrnúť do programu, ak s tým súhlasia obe strany. 6. Predseda môže po dohode s oboma stranami skrátiť časové lehoty vymedzené v odseku 1 s cieľom zohľadniť požiadavky vyplývajúce z konkrétnej veci. Článok 9 Zápisnice Z každého zasadnutia vypracujú dvaja tajomníci návrh zápisnice. Platí všeobecné pravidlo, že ku každému bodu programu sa v zápisnici uvádza(-jú): - dokumentácia zaslaná Rade pre stabilizáciu a pridruženie, - vyhlásenia, o zahrnutie ktorých požiadal člen Rady pre stabilizáciu a pridruženie, - prijaté rozhodnutia a vydané odporúčania, dohodnuté vyhlásenia a prijaté závery. Návrh zápisnice sa posiela Rade pre stabilizáciu a pridruženie na schválenie. Po schválení zápisnice ju predseda a dvaja tajomníci podpíšu. Zápisnica sa založí do archívu Generálneho sekretariátu Rady Európskej únie, ktorý slúži ako depozitár dokumentov týkajúcich sa pridruženia. Všetkým adresátom uvedeným v článku 6 sa prepošle úradne potvrdená kópia zápisnice. Článok 10 Rozhodnutia a odporúčania 7. Rada pre stabilizáciu a pridruženie prijíma rozhodnutia a vydáva odporúčania po spoločnej dohode strán. Rada pre stabilizáciu a pridruženie môže prijímať rozhodnutia alebo vydávať odporúčania písomným postupom, ak s tým obe strany súhlasia. 8. Rozhodnutiam a odporúčaniam Rady pre stabilizáciu a pridruženie v zmysle článku 121 dohody o stabilizácii a pridružení sa priradí názov „rozhodnutie“, respektíve „odporúčanie“, za ktorým nasleduje poradové číslo, dátum ich prijatia a opis predmetnej záležitosti. Rozhodnutia a odporúčania Rady pre stabilizáciu a pridruženie podpisuje predseda a ich pravosť potvrdzujú dvaja tajomníci. Rozhodnutia a odporúčania sa preposielajú všetkým adresátom uvedeným v článku 6. Každá strana sa môže rozhodnúť uverejniť rozhodnutia a odporúčania Rady pre stabilizáciu a pridruženie vo svojej príslušnej úradnej tlači. Článok 11 Jazyky Úradnými jazykmi Rady pre stabilizáciu a pridruženie sú úradné jazyky dvoch strán. Okrem prípadov, keď sa rozhodne inak, Rada pre stabilizáciu a pridruženie vychádza vo svojich rokovaniach z dokumentácie vypracovanej v týchto jazykoch. Článok 12 Výdavky Európska únia a Čierna Hora si hradia vlastné náklady vzniknuté z dôvodu účasti na zasadnutiach Rady pre stabilizáciu a pridruženie, a to tak výdavky na personál, cestovné náklady a diéty, ako aj výdavky na poštovné a telekomunikáciu. Výdavky spojené s tlmočením na zasadnutiach, prekladom a reprodukciou dokumentov znáša Európska únia s výnimkou výdavkov spojených s tlmočením alebo prekladom do úradného jazyka Čiernej Hory alebo z neho, ktoré znáša Čierna Hora. Ostatné výdavky súvisiace s organizáciou zasadnutí znáša strana, ktorá dané zasadnutie usporadúva. Článok 13 Výbor pre stabilizáciu a pridruženie 9. Týmto sa zriaďuje Výbor pre stabilizáciu a pridruženie, ktorého úlohou je pomáhať Rade pre stabilizáciu a pridruženie pri výkone jej povinností. Výbor pozostáva zo zástupcov Rady Európskej únie a zástupcov Európskej komisie na jednej strane a zo zástupcov vlády Čiernej Hory na strane druhej, obyčajne na úrovni štátnych zamestnancov v riadiacich funkciách. 10. Výbor pre stabilizáciu a pridruženie pripravuje zasadnutia a rokovania Rady pre stabilizáciu a pridruženie, v prípade potreby vykonáva rozhodnutia Rady pre stabilizáciu a pridruženie a vo všeobecnosti zabezpečuje kontinuitu vzťahov v rámci pridruženia a správne uplatňovanie dohody o stabilizácii a pridružení. Zaoberá sa akoukoľvek záležitosťou, ktorú mu postúpi Rada pre stabilizáciu a pridruženie, ako aj inými záležitosťami, ktoré sa môžu objaviť pri každodennom vykonávaní dohody o stabilizácii a pridružení. Predkladá Rade pre stabilizáciu a pridruženie akékoľvek návrhy rozhodnutí/odporúčaní alebo iné návrhy určené na prijatie Radou pre stabilizáciu a pridruženie. 11. V prípade, keď sa v dohode o stabilizácii a pridružení uvádza povinnosť konzultovať alebo možnosť konzultácií, môže sa konzultácia uskutočniť vo Výbore pre stabilizáciu a pridruženie. Ak sa na tom obe strany dohodnú, konzultácia môže pokračovať v Rade pre stabilizáciu a pridruženie. 12. Rokovací poriadok Výboru pre stabilizáciu a pridruženie je priložený k tomuto rozhodnutiu. V Za Radu pre stabilizáciu a pridruženie predseda PRÍLOHA II Rokovací poriadok Výboru pre stabilizáciu a pridruženie Článok 1 Predsedníctvo Výboru pre stabilizáciu a pridruženie predsedá striedavo po dobu dvanástich mesiacov zástupca Európskej komisie, v mene Európskej únie a jej členských štátov, a zástupca vlády Čiernej Hory. Prvé obdobie sa začína dátumom prvého zasadnutia Rady pre stabilizáciu a pridruženie a končí sa 31. decembra 2010. Článok 2 Zasadnutia Výbor pre stabilizáciu a pridruženie zasadá po dohode oboch strán, keď si to vyžadujú okolnosti. Každé zasadnutie Výboru pre stabilizáciu a pridruženie sa koná v čase a na mieste dohodnutom oboma stranami. Zasadnutia výboru pre stabilizáciu a pridruženie zvoláva predseda. Článok 3 Delegácie Predseda je pred každým zasadnutím informovaný o zamýšľanom zložení delegácie každej strany. Článok 4 Sekretariát Funkciu tajomníkov Výboru pre stabilizáciu a pridruženie vykonávajú spoločne úradník Európskej komisie a úradník vlády Čiernej Hory. Všetky oznámenia určené predsedovi Výboru pre stabilizáciu a pridruženie a vychádzajúce od neho, ustanovené v tomto rozhodnutí, sa preposielajú tajomníkom Výboru pre stabilizáciu a pridruženie a tajomníkom a predsedovi Rady pre stabilizáciu a pridruženie. Článok 5 Účasť verejnosti Okrem prípadov, keď sa rozhodne inak, zasadnutia Výboru pre stabilizáciu a pridruženie nie sú verejné. Článok 6 Program zasadnutí 13. Predbežný program každého zasadnutia vypracuje predseda. Tajomníci Výboru pre stabilizáciu a pridruženie ho prepošlú adresátom uvedeným v článku 4 najneskôr 15 dní pred začiatkom zasadnutia. Predbežný program pozostáva z bodov, zahrnutie ktorých do programu obsahuje žiadosť doručená predsedovi najneskôr 21 dní pred začiatkom zasadnutia; do predbežného programu sa však nezahŕňajú tie body, ku ktorým tajomníci nedostanú podpornú dokumentáciu najneskôr v deň odoslania programu. Výbor pre stabilizáciu a pridruženie môže na účely poskytnutia informácií o konkrétnych záležitostiach požiadať o účasť na zasadnutiach aj odborníkov. Na začiatku každého zasadnutia Výbor pre stabilizáciu a pridruženie prijme program zasadnutia. Bod, ktorý sa nenachádza v predbežnom programe, možno zahrnúť do programu, ak s tým súhlasia obe strany. 14. Predseda môže po dohode s oboma stranami skrátiť časové lehoty vymedzené v odseku 1 s cieľom zohľadniť požiadavky vyplývajúce z konkrétnej veci. Článok 7 Zápisnice Z každého zasadnutia sa vypracuje zápisnica tvorená predsedovým zhrnutím záverov, ku ktorým dospel Výbor pre stabilizáciu a pridruženie. Po schválení zápisnice Výborom pre stabilizáciu a pridruženie ju predseda a tajomníci podpíšu a každá strana si ju uloží. Všetkým adresátom uvedeným v článku 4 sa prepošle kópia zápisnice. Článok 8 Rozhodnutia a odporúčania V špecifických prípadoch, keď Rada pre stabilizáciu a pridruženie oprávni Výbor pre stabilizáciu a pridruženie na prijímanie rozhodnutí, respektíve vydávanie odporúčaní podľa článku 122 dohody o stabilizácii a pridružení, priradí sa týmto aktom názov „rozhodnutie“, respektíve „odporúčanie“, za ktorým nasleduje poradové číslo, dátum ich prijatia a opis predmetnej záležitosti. Rozhodnutia a odporúčania sa vydávajú po spoločnej dohode medzi stranami. Výbor pre stabilizáciu a pridruženie môže prijímať rozhodnutia alebo vydávať odporúčania písomným postupom, ak s tým obe strany súhlasia. Rozhodnutia a odporúčania Výboru pre stabilizáciu a pridruženie podpisuje predseda, ich pravosť potvrdzujú dvaja tajomníci a preposielajú sa adresátom uvedeným v článku 4 tejto prílohy. Každá strana sa môže rozhodnúť uverejniť rozhodnutia a odporúčania Výboru pre stabilizáciu a pridruženie vo svojej príslušnej úradnej tlači. Článok 9 Výdavky Európska únia a Čierna Hora si hradia vlastné náklady vzniknuté z dôvodu účasti na zasadnutiach Výboru pre stabilizáciu a pridruženie, a to tak výdavky na personál, cestovné náklady a diéty, ako aj výdavky na poštovné a telekomunikáciu. Výdavky spojené s tlmočením na zasadnutiach, prekladom a reprodukciou dokumentov znáša Európska únia s výnimkou výdavkov spojených s tlmočením alebo prekladom do úradného jazyka Čiernej Hory alebo z neho, ktoré znáša Čierna Hora. Ostatné výdavky súvisiace s organizáciou zasadnutí znáša strana, ktorá dané zasadnutie usporadúva. Článok 10 Podvýbory a osobitné skupiny Výbor pre stabilizáciu a pridruženie môže zriadiť podvýbory alebo osobitné skupiny, ktoré pracujú pod vedením Výboru pre stabilizáciu a pridruženie a po každom svojom zasadnutí tomuto výboru podávajú správu. Výbor pre stabilizáciu a pridruženie môže rozhodnúť o zrušení ktorýchkoľvek existujúcich podvýborov alebo skupín, o ustanovení alebo úprave ich mandátu alebo o zriadení ďalších podvýborov alebo skupín, ktoré by mu pomáhali pri výkone jeho povinností. Tieto podvýbory a skupiny nemajú žiadne rozhodovacie právomoci. PRÍLOHA III pre informáciu Rade NÁVRH Rozhodnutie Výboru pre stabilizáciu a pridruženie EÚ – Čierna Hora č. 1/2010 z [deň mesiac] 2010, ktorým sa zriaďujú podvýbory VÝBOR PRE STABILIZÁCIU A PRIDRUŽENIE, so zreteľom na Dohodu o stabilizácii a pridružení medzi Európskymi spoločenstvami a ich členskými štátmi na jednej strane a Čiernohorskou republikou na druhej strane, najmä na jej článok 123, so zreteľom na jeho rokovací poriadok, a najmä na jeho článok 10, ROZHODOL TAKTO: Jediný článok Týmto sa zriaďujú podvýbory uvedené v prílohe I. Ich mandáty sú stanovené v prílohe II. V …………., [deň mesiac] 2010 Za Výbor pre stabilizáciu a pridruženie predseda Príloha I DOHODA O STABILIZÁCII A PRIDRUŽENÍ EÚ – ČIERNA HORA Štruktúra multidisciplinárnych podvýborov Názov | Témy | Článok dohody o stabilizácii a pridružení | 1. Obchod, priemysel, clá a dane[1] | Voľný pohyb tovaru | článok 18 | Priemyselné výrobky | články 19 – 23 | Obchodné otázky | články 34 – 48 | Normalizácia, metrológia, akreditácia, certifikácia, posudzovanie zhody a trhový dozor | článok 77 | Priemyselná spolupráca | článok 94 | Malé a stredné podniky | článok 95 | Cestovný ruch | článok 96 | Clá | článok 99 | Dane | článok 100 | Pravidlá o pôvode | protokol 3 | Administratívna pomoc v colných záležitostiach | protokol 6 | 2. Poľnohospodárstvo a rybné hospodárstvo | Poľnohospodárske produkty sensu lato | článok 24, 26 ods. 1, 27 ods. 1, článok 31, 32 a 35 | Poľnohospodárske produkty sensu stricto | článok 26 ods. 2 a ods. 3 a článok 27 ods. 2 | Produkty rybného hospodárstva | články 29 a 30 | Spracované poľnohospodárske produkty | článok 25, protokol 1 | Víno | článok 28 a protokol 2 | Ochrana zemepisných označení poľnohospodárskych produktov a potravín a produktov a potravín rybného hospodárstva iných ako víno a liehoviny | článok 33 | Poľnohospodárstvo a agropriemysel, veterinárne a fytosanitárne záležitosti | článok 97 | Spolupráca v oblasti rybolovu | článok 98 | Bezpečnosť potravín | 3. Vnútorný trh a hospodárska súťaž | Právo usadiť sa | články 52 – 58 | Poskytovanie služieb | články 59 – 61 | Iné otázky, ktoré sa týkajú hlavy V dohody o stabilizácii a pridružení | články 65 – 71 | Aproximácia legislatívy a presadzovanie práva | článok 72 | Hospodárska súťaž | články 73 – 74, protokol 5 | Duševné, priemyselné a obchodné vlastníctvo | článok 75 | Verejné obstarávanie | článok 76 | Bankovníctvo, poisťovníctvo a iné finančné služby | článok 91 | Ochrana spotrebiteľa | článok 78 | Verejné zdravie | 4. Hospodárske a finančné záležitosti a štatistika | Pohyb kapitálu a platby | články 62 – 64 | Hospodárska politika | článok 89 | Spolupráca v oblasti štatistiky | článok 90 | Podpora a ochrana investícií | článok 93 | Finančná spolupráca | články 115 – 118 | Audit a finančná kontrola | článok 92 | 5. Spravodlivosť, sloboda a bezpečnosť | Súdnictvo a základné práva | Policajná a justičná spolupráca | Právny štát | článok 80 | Ochrana údajov | článok 81 | Víza, hraničné kontroly, azyl a migrácia | článok 82 | Nezákonná migrácia a readmisia | článok 83 | Pranie peňazí | článok 84 | Drogy | článok 85 | Boj proti terorizmu | článok 87 | Trestná činnosť a iné nezákonné aktivity | článok 86 | 6. Inovácia, informačná spoločnosť a sociálna politika | Pohyb pracovných síl | články 49 – 51 | Pracovné podmienky a rovnaké príležitosti | článok 79 | Sociálna spolupráca | článok 101 | Vzdelávanie a odborná príprava | článok 102 | Kultúrna spolupráca | článok 103 | Informácie a komunikácia | článok 107 | Spolupráca v audiovizuálnej oblasti | článok 104 | Elektronické komunikačné siete a služby | článok 106 | Informačná spoločnosť | článok 105 | Výskum a technologický rozvoj | článok 112 | 7. Doprava, energetika, životné prostredie a regionálny rozvoj[2] | Doprava | články 55, 61, 108 a protokol 4 | Energetika | článok 109 | Jadrová bezpečnosť | článok 110 | Životné prostredie | článok 111 | Regionálny a miestny rozvoj | 113 | Príloha II Mandáty podvýborov EÚ – Čierna Hora 15. Zloženie a predsedníctvo Podvýbory sú zložené zo zástupcov Európskej komisie a zástupcov vlády Čiernej Hory. Ich predsedníctvo budú zabezpečovať obidve strany. Členské štáty budú informované a pozvané na zasadnutia podvýborov. 16. Sekretariát Úradník Európskej komisie a úradník vlády Čiernej Hory konajú spoločne ako tajomníci každého z podvýborov. Všetky oznámenia, ktoré sa týkajú podvýborov, sa zasielajú tajomníkom príslušných podvýborov. 17. Zasadnutia Podvýbory zasadajú, keď si to vyžadujú okolnosti, so súhlasom obidvoch strán. Každé zasadnutie podvýboru sa koná v čase a na mieste, na ktorých sa dohodli obidve strany. Ak obidve strany súhlasia, môžu podvýbory pozvať na svoje zasadnutia odborníkov, aby im poskytli požadované informácie k špecifickým témam. 18. Témy Podvýbory diskutujú o otázkach, ktoré sa týkajú oblastí dohody o stabilizácii a pridružení uvedených v tabuľke o štruktúre multidisciplinárnych podvýborov. Implementácia európskeho partnerstva a pokrok týkajúci sa aproximácie, implementácie a presadzovania legislatívy sa hodnotí v rámci všetkých tém. Podvýbory preskúmajú akékoľvek problémy, ktoré môžu vzniknúť v príslušných oblastiach, a navrhnú možné kroky, ktoré je potrebné prijať. Podvýbory slúžia tiež ako fórum pre ďalšie objasňovanie acquis a preskúmavajú pokrok dosiahnutý v Čiernej Hore pri zosúlaďovaní acquis so záväzkami vyplývajúcimi z dohody o stabilizácii a pridružení. 19. Zápisnice Z každého zasadnutia sa vyhotovuje a schvaľuje zápisnica. Tajomník podvýboru zasiela kópiu zápisnice tajomníkovi Výboru pre stabilizáciu a pridruženie. 20. Účasť verejnosti Okrem prípadov, keď sa rozhodne inak, zasadnutia Rady pre stabilizáciu a pridruženie nie sú verejné. [1] Na účely implementácie protokolu 1 o výrobkoch zo železa ocele sa podvýbor zvoláva ako „Kontaktná skupina pre výrobky zo železa a ocele“. [2] Na účely implementácie protokolu 6 k dohode o stabilizácii a pridružení koná tento podvýbor ako zvláštny podvýbor v zmysle článku 20 tohto protokolu.